ΚΑΝΟΝΙΣΜΟΣ (ΕΟΚ) αριθ. 153/71 ΤΟΥ ΣΥΜΒΟΥΛΙΟΥ της 26ης Ιανουαρίου 1971 περί τροποποιήσεως του κανονισμού (ΕΟΚ) αριθ. 70/66 όσον αφορά την διεξαγωγή της βασικής έρευνας στην Ιταλία

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,

την πρόταση της Επιτροπής,

τη γνώμη της Συνελεύσεως,

Εκτιμώντας:

ότι, σύμφωνα με το άρθρο 4 παράγραφοι 2 και 3 του κανονισμού (ΕΟΚ) αριθ. 70/66 του Συμβουλίου της 14ης Ιουνίου 1966 περί οργανώσεως μιας βασικής έρευνας στο πλαίσιο ενός προγράμματος ερευνών περί διαρθρώσεως των γεωργικών εκμεταλλεύσεων(1), όπως τροποποιήθηκε από τον κανονισμό (ΕΟΚ) αριθ. 35/67(2), η βασική έρευνα αναφέρεται σ' έναν αριθμό γεωργικών εκμεταλλεύσεων που κυμαίνεται στην Ιταλία μεταξύ 400 000 και 500 000- ότι οι προς απογραφή γεωργικές εκμεταλλεύσεις καθορίζονται σύμφωνα με την τεχνική της τυχαίας επιλογής-

ότι, τη στιγμή της υιοθετήσεως του κανονισμού (ΕΟΚ) αριθ. 70/66, οι πληροφορίες περί των γεωργικών εκμεταλλεύσεων που προβλέπονται στο άρθρο 3 του εν λόγω κανονισμού δεν ήταν διαθέσιμες για την Ιταλία- ότι, συνεπώς, ο αριθμός εκμεταλλεύσεων, που πρέπει να υπολογισθούν για τη δειγματοληψία, κατ' ανάγκη στηρίχθηκε σε υποθετικές βάσεις-

ότι το πραγματικό σύνολο των γεωργικών εκμεταλλεύσεων που επρόκειτο να αποτελέσουν το αντικείμενο της δειγματοληψίας καθορίσθηκε στη διάρκεια της απογραφής και ότι τη στιγμή αυτή τα ποσοστά της δειγματοληψίας δεν ήταν πλέον δυνατόν να τροποποιηθούν χωρίς να διακινδυνεύσει η ορθή διεξαγωγή της έρευνας-

ότι, τελικώς, η βασική έρευνα που πραγματοποιήθηκε στην Ιταλία, αναφέρθηκε σε 522 505 γεωργικές εκμεταλλεύσεις, που ξεπερνούν κατά 22 505 το ανώτατο όριο που ορίζεται στο άρθρο 4- ότι για κάθε εκμετάλλευση της οποίας έγινε η απογραφή, συμπληρώθηκε δεόντως ένα ερωτηματολόγιο, μαγνητοφωνήθηκε και διαβιβάσθηκε στην Κοινότητα-

ότι η βασική έρευνα ανταποκρίνεται σε κοινοτικές ανάγκες και ότι τα κίνητρα που αναφέρονται, δικαιολογούν μία ανύψωση από 500 000 σε 522 505, του προς απογραφήν ανωτάτου ορίου αριθμού γεωργικών εκμεταλλεύσεων στην Ιταλία-

ότι, με απόφαση της Επιτροπής της 18ης Δεκεμβρίου 1968(3) περί συνδρομής του Ευρωπαϊκού Γεωργικού Ταμείου Προσανατολισμού και Εγγυήσεως, τμήμα προσανατολισμού, βάσει του άρθρου 13 του κανονισμού (ΕΟΚ) αριθ. 70/66, η συνδρομή του Ταμείου στις δαπάνες που καλύπτονται από τα Κράτη μέλη για τη βασική έρευνα ορίζεται σ' ένα ανώτατο ποσό 8 εκατομμυρίων λογιστικών μονάδων- ότι επειδή ο αριθμός των εκμεταλλεύσεων των οποίων έγινε η απογραφή ήταν, σε πολλά Κράτη μέλη, κατώτερος από το ανώτατο όριο που προβλέπεται στο άρθρο 4, παραμένει διαθέσιμο ένα ποσό τουλάχιστον 135 030 λογιστικών μονάδων και, ως εκ τούτου, δεν είναι απαραίτητη η αποδέσμευση νέων πιστώσεων για να αντιμετωπισθεί η κατάσταση που δημιουργήθηκε από την υπέρβαση του ανωτάτου ορίου που προβλέπεται για την Ιταλική Δημοκρατία,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο Μόνο Στο άρθρο 4 παράγραφος 2 του κανονισμού (ΕΟΚ) αριθ. 70/66, ο αριθμός 500 000 για την Ιταλία, αντικαθίσταται από τον αριθμό 522 505.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, την 26η Ιανουαρίου 1971.

Για το Συμβούλιο

Ο Πρόεδρος

M. COINTAT

(1) ΕΕ αριθ. 112 της 24.6.1966, σ. 2065/66.

(2) ΕΕ αριθ. 33 της 24.2.1967, σ. 524/67.

(3) ΕΕ αριθ. Ν 12 της 17.1.1969, σ. 8.